Експерти започват комплексна проверка в ДЛС „Росица“

Комплексна проверка на дейностите в гората и стопанисването на държавните горски територии в Държавно ловно стопанство „Росица“ към Северно-,Централно държавно предприятие разпореди заместник-министърът на земеделието и храните Георги Костов. В нея ще участват експерти на Изпълнителна агенция по горите, Министерство на земеделието и храните и Северно-Централно държавно предприятие.

Проверката стартира в понеделник, 25 юли, от 13 ч. и е отворена за медии и заинтересовани страни. Мястото, откъдето ще започне проверката е двора на ДЛС „Росица”, местността Лъгът, с. Стоките.

